ગાંધીનગર: વાઇબ્રન્ટ ગુજરાત ગ્લોબલ સમિટના બીજા દિવસે મહાત્મા મંદિરના સેમિનાર હોલ-૧ ખાતે ‘સ્માર્ટ અને રહેવાલાયક શહેરોઃ તકો અને પડકારો’ વિષય પર સેમિનાર યોજાયો હતો. વેંકૈયા નાયડુએ તેમના વક્તવ્યમાં જણાવ્યું હતું કે અમદાવાદનો મેટ્રો રેલ પ્રોજેક્ટ માર્ચ-૨૦૧૮ સુધીમાં પૂર્ણ કરી દેવાશે. કેન્દ્ર સરકારે અત્યાર સુધીમાં આ પ્રોજેક્ટ માટે રૂ. ૮૦૦ કરોડ ફાળવ્યા છે. ગુજરાતમાં આવવાથી એક નવી ઊર્જા મળે છે. ગુજરાત હંમેશાં વિશ્વને નવી દિશા બતાવે છે, ગુજરાત એ લીડર્સની ભૂમિ છે. આગામી મહિને દેશનાં વધુ ૪૦ સ્માર્ટ સિટીની યાદી જાહેર કરવામાં આવશે.